Türkmenistan Dollar 'propiska' boıunça satylar Noıabr 12, 2014
Dollar almaga nobata duran adamlar
Aşgabatdaky walıuta alyş-çalyş nokatlarynda dollar paıtagtda propiskasy bolanlara satylıar. Bu düzgüniň 11-nji noıabrdan güıje girıändigi alyş-çalyş punktlarynyň käbirinde asylan bildirişlerde habar berilıär.
Walıuta alyş-çalyş nokatlarynda asylan şol bildirişlerde fiziki şahslara islendik möçberdäki daşary ıurt pulunyň türkmen manadyna satylmagynyň adamlaryň Aşgabat şäherinde, Ahal, Balkan, Daşoguz, Lebap ıa-da Mary welaıatynda ıazga duran sebitinde ıerleşıän alyş-çalyş nokatlarynda geçirilıändigi aıdylıar.
Alyş-çalyş nokatlarynda asylan bildiriş
Şonuň üçin alyş-çalyş nokatlarynda walıuta satyn aljak bolıan adamdan onuň şahsyıetini tassyklaıan dokumentiniň bolmagy talap edilıär. Alyş-çalyş nokatlaryndan walıuta satyn aljak bolıan raıatlarda pasport, ıaşaıjynyň hukuknamasy, harby işgärlerde bolsa harby bileti ıaly dokumentleri bolmaly. Şeıle-de öı uprawleniıesinden ıaşaıan ıeri baradaky sprawkany getirse-de bolıandygyny alyş-çalyş nokatlarynyň birinde habar berdiler.
Dollar satyn almakçy bolıan adam alyş-çalyş nokatlarynda günüň dowamynda diňe bir gezek pul çalşyp bilıär. Şol sebäpli walıuta satyn alıan adamyň talap edilıän dokumentlerdäki maglumatlary ıörite sanawa we kwitansiıa ıazylıar.
Galyberse-de, bu bildirişde bir adama bir gezekde türkmen manadyna satylıan daşary ıurt pulunyň möçberiniň ABŞ-nyň 1 müň dollary ıa-da şoňa barabar möçberdäki beıleki daşary ıurt walıutasy bilen çäklendirilendigi ıatladylıar. İöne, bu çäklendirmäniň girizlenenine ep-esli wagt bolandygyna garamazdan, käbir alyş-çalyş nokatlarynda çäklendirilen möçberden az walıutanyň berilıändigini raıatlatlaryň käbirleri gürrüň berıärler.
Türkmenistanyň Merkezi bankynyň girizen bu çäklendirmesi soňky günlerde paıtagtyň walıuta alyş-çalyş nokatlarynyň öňündäki nobatlarda duran adamlaryň sanyny azaltdy. Düın we şu gün şol nokatlaryň öňündäki nobatlardaky adamlaryň sany öňkä garanyňda has az.
Mysal üçin, şu gün irden “Senagat” bankyndaky we İimpaş söwda merkezindäki walıuta alyş-çalyş nokatlarynda nobata duran adamlaryň sany 10-15 adamdan köp däldi. Parahat mikroraıonyndaky "Paıtagt" söwda merkezindäki alyş-çalyş nokadynda bolsa nobata duran bary-ıogy 5-6 adamdy. İogsa, ozallar gürrüňi gidıän bu alyş-çalyş nokatlarynda nobata duranlaryň sany azyndan 30-40 adama ıetıärdi.
Emma şol bir wagtda-da resmi alyş-çalyş nokatlaryndaky walıuta söwdasy bilen bagly emele gelen häzirki ıagdaı, şol alyş-çalyş nokatlarynyň açylmagy bilen ozal idegi görnetin azalan dollar “gara bazaryny” gaıtadan janlandyrdy.
“Gara bazarda” çäklendirme ıok. Islän wagtyň islän möçberdäki dollary satyn alyp bolıar” diıip, paıtagtly telekeçi Serdar aıdıar.
Emma “gara bazaryň” bu ıeňillikleri üçin dollary resmi alyş-çalyş nokatlaryndakydan birneme gymmadrak satyn almaly bolıar. Dollar gytçylygy “gara bazardaky” dollaryň bahasyny ıokary galdyrdy. Eger ABŞ-nyň dollarynyň resmi kursy 2 manat 86 teňňe bolsa, “gara bazarda” dollary 2 manat 94 teňňeden satyn alyp bolıar. Käbir ıerlerde bolsa “dollarçylar” bir dollary 3 manatdan hem satıarlar.
İokarda agzalan täze çäklendirmeleriň girizlıändigi barada ıurduň habar serişdelerinde hiç hili maglumat berlenok. Şeıle-de Degişli döwlet ıolbaşçylary daşary ıurt walıutalary bilen bagly emele gelen bu ıagdaı barada media serişdeleri arkaly ıurduň ilatyna hiç hili düşündiriş berenoklar.
Emma makalanyň başynda agzalan bildirişde Türkmenistanyň Merkezi banky bu düzgüniň ıurtda puluň aılanyşygyny kadalaşdyrylmak we pula gözegçilik etmek işiniň täsirini ıokarlandyrmak maksady bilen girizilıändigini habar berıär.